อุโบสถกัลยาณี

อุโบสถกัลยาณี (; ) เป็นอุโบสถอุปสมบทที่ตั้งอยู่ในเมืองพะโค ประเทศพม่า เป็นสถานที่แสวงบุญสำคัญ และเป็นที่ตั้งจารึกกัลยาณี ซึ่งเป็นจารึกหินทราย 10 หลัก จารึกเป็นภาษาบาลีและภาษามอญ เมื่อ ค.ศ. 1480 จารึกเป็นบันทึกสำคัญของประวัติศาสตร์ศาสนาพุทธนิกายเถรวาทในยุคนั้น

 ประวัติ 
อุโบสถนี้สร้างขึ้นครั้งแรกโดยพระเจ้าธรรมเจดีย์แห่งอาณาจักรหงสาวดีใน ค.ศ. 1476 เพื่ออุปสมบทพระภิกษุในอาณาจักรขึ้นใหม่ จากการปฏิรูปพระสงฆ์ภายในอาณาจักร ซึ่งผ่านการแตกแยกภายในหลายครั้ง ด้วยเหตุนี้ใน ค.ศ. 1476 พระเจ้าธรรมเจดีย์ จึงได้ส่งพระภิกษุอาวุโส 22 รูปและลูกศิษย์ไปยังศรีลังกาเพื่ออุปสมบทใหม่ ณ กาลณียราชมหาวิหาร หลังจากที่คณะสงฆ์กลับมาแล้ว พระเจ้าธรรมเจดีย์จึงได้สร้างพระอุโบสถกัลยาณีซึ่งได้ชื่อมาจากแม่น้ำกาฬณีในประเทศศรีลังกา การสร้างอุโบสถกัลยาณีแห่งแรก ก่อให้เกิดการสร้างอุโบสถกัลยาณีที่มีชื่อคล้ายกัน อุโบสถใหญ่ 9 หลังและเล็ก 107 หลัง ทั่วทั้งอาณาจักรหงสาวดี

อุโบสถถูกทำลายลงหลายครั้ง นักสำรวจชาวโปรตุเกสได้เผาสิ่งปลูกสร้างแห่งนี้ใน ค.ศ. 1599 พระเจ้าอลองพญาได้ทำลายอุโบสถระหว่างการรุกรานหงสาวดีเมื่อ ค.ศ. 1757 อุโบสถยังถูกทำลายด้วยไฟและแผ่นดินไหว รวมถึงแผ่นดินไหวใน ค.ศ. 1930 ที่ทำให้โครงสร้างพังทลายลง อุโบสถที่ยังหลงเหลืออยู่ได้รับการบูรณะใหม่เมื่อ ค.ศ. 1954

 อ้างอิง 
 เชิงอรรถ

บรรณานุกรม



อุโบสถกัลยาณี
หมวดหมู่:สิ่งก่อสร้างในภาคพะโค
หมวดหมู่:โบราณสถานในประเทศพม่า